 Arimaha ugu layaabka badan ee dhawaan bulshada hor iman doona ee Wargeyska Foore soo gaadhay ayaa waxa ka mid ah Macrad qudha oo Gaadiidka lagu iibiyo oo kuyaala Magaalada Hargeysa oo sheeganaya Lacag Dayn ah oo cadadkeedu dhan yahay Lix Milyan oo Dollar-ka Maraykanka ah,arintaasi oo si weyn looga hadal hayo Madaxtooyadda iyo Xisbiga Kulmiye islamarkaana fajiciso ku riday dadkii maqlay ama soo arkay warqada Daynta ay ku sheegannayaan,waxa sidoo kale jira Wasiiro Xukuumadda ka tirsan oo tiradooda lagu sheegay Laba illaa saddex Wasiir,kuwaasi oo iyaguna dayn shaqsi ah oo malaayiin Doolar gaadhaysa sheeganaya,Waxaanay wararkani sheegayaan inay Wasiiraddani ku doodayaan inay jeebkooda lacagtaasi uga saareen qaranka oo ay ku bixiyeen hawl qaranka loo qabtay, waxaanay arintaasi taagan tahay oo la ogaan doonaa dayntan iyo kuwa kaleba Maalinta Xil Wareejinta ee ay Madaxweynaha la doortay Muuse Biixi Cabdi iyo Madaxweynihii hore Axmed Maxamed Maxamuud Siilaanyo xilka lakala wareegayaan oo ku beegan Bishan aan kujirno 13-keeda. 